Brian Boie Skov nåede kun at være direktør i kommunen i et år. Alligevel fritages han for tjeneste med fuld løn i et år.

- Vi skal videre, og Boie skal videre. Nu går vi i gang med at finde en teknisk direktør, som kan føre Frederikshavn Kommune fremad. Sådan lød det fra borgmester i Frederikshavn Kommune, Birgit S. Hansen (S), på et byrådsmøde tirsdag aften. Det skriver Kanal Frederikshavn. Her blev der sat punktum for teknik- og kulturdirektør Boie Skov Frederiksens ansættelse i Frederikshavn Kommune. Han er blevet fritstillet per 1. juni med øjeblikkelig virkning, men han har ikke gjort noget ulovligt, har borgmesteren sagt i følge mediet. Men offentligheden får ikke flere oplysninger om sagen, der onsdag blev drøftet på den lukkede del af byrådsmødet. - Vi overholder alle regler, pointerer Birgit S. Hansen, sagde hun på byrådsmødet ifølge Kanal Frederikshavn. Den tidligere direktør får et års løn i fratrædelsesgodtgørelse, og derudover har han tre måneders opsigelse.